Octavio Cisneros

Octavio Cisneros (født 19. juli 1945 i provinsen Las Villas i Cuba) er en amerikansk katolsk prelat og emeritert hjelpebiskop i Brooklyn i New York City i USA.


== Liv og virke ==


=== Bakgrunn ===
Octavio Cisneros var det tredje av fire barn til Roberto Cisneros og Olga Lezcano. Han og familien flyttet til Havana kort tid etter han ble født. Han studerte på Cuba under piaristfedrene som barn. I oktober 1961 immigrerte Cisneros til USA som politisk flyktning som en del av Operasjon Peter Pan. Han kom til Marquette i Michigan og gikk på Negaunee St. Paul High School i Negaunee.Cisneros studerte deretter ved St. Lawrence Minor Seminary i Mount Calvary i Wisconsin, hvor han oppnådde en Associate of Arts-grad, og ved Niagara University, og oppnådde en Bachelor of Arts-grad. Han studerte teologi ved DeSales School of Theology i Washington, D.C., og ved Seminary of the Immaculate Conception i Huntington i New York, og oppnådde en Master of Divinity-grad.


=== Prest ===
Biskopen av Brooklyn, Francis J. Mugavero, presteviet ham den 29. mai 1971. De første åtte år som prest var han kapellan i St. Michael's Parish i Sunset Park i Brooklyn. I 1979 ble Cisneros biskoppelig koordinator for Hispanic Apostolate. Åtte år etter ble han sogneprest for Our Lady of Sorrows Parish i Corona i Queens.Cisneros var deretter biskoppelig vikar i Brooklyn East Vicariate og rektot for Cathedral Seminary i Douglaston i Queens. I 2004 ble Cisneros Secretary for Priestly Formation.


=== Biskop ===
Pave Benedikt XVI utnevnte ham den 6. juni 2006 til hjelpebiskop i Brooklyn og titulærbiskop av Eanach Dúin. Biskopen av Brooklyn, Nicholas Anthony DiMarzio, bispeviet ham og to andre hjelpebiskoper, Frank Joseph Caggiano og Guy Sansaricq 22. august ; medkonsekrerende var Thomas Vose Daily, emeritert biskop av Brooklyn, og Ignatius Anthony Catanello, hjelpebiskop i Brooklyn. 
Cisneros var visepostulator i helligkåtingsprisessen for Félix Varela, en kubansk prest som virket på 1800-tallet. 
Den 30. oktober 2020 innvilget pave Frans hans aldersbetingede avskjedssøknad.Den 20. januar 2022 reiste Cisneros til Chalatenango i El Salvador for å feire messe ved gravene til Maryknoll-søstrene Maura Clarke og Ita Ford. De to nonnene var fra erkebipedømmet New York og ble myrdet 2. desember 1980 av salvadoreanske regjeringssoldater.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1876-1958) *1917
Kardinal Francis Joseph Spellman (1889-1967) *1932
Kardinal Terence James Cooke (1921-1983) *1965
Kardinal Theodore Edgar McCarrick (1930- ) *1977
Biskop Nicholas Anthony DiMarzio (1944- ) *1996
Biskop  Octavio Cisneros (1945-) *2006


== Referanser ==